## Odluka o općinskim porezima općine Trnovec Bartolovečki

### NN 111/2001 (14.12.2001.), Odluka o općinskim porezima općine Trnovec Bartolovečki

# OPĆINA TRNOVEC BARTOLOVEČKI

1843

Na teme­lju članka 30. Zakona o financira­nju jedinica lokalne i
područne (re­gionalne) samouprave (»Narodne novine« broj 59/01 ) te članka 40.
Statuta Općine Trnovec Bartolovečki (»Službeni vjesnik Županije Varaždinske« broj
5/94) Općinsko vijeće na svojoj 6. sjednici održanoj dana 30. studenog 2001.
godine, donosi

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom se Odlukom utvrđuje vrste, visina, način obračuna i pla­ća­nja
općinskih poreza na području općine Trnovec Bartolo­večki (u da­lj­njem tekstu:
Općine).

Općinski porezi propisani ovom Odlukom su vlastiti izvori sredstava
Općine.

II. VRSTE POREZA

Članak 2.

Općinski porezi su:

1. prirez porezu na dohodak,

2. porez na potroš­nju,

3. porez na kuće za odmor,

4. porez na neobrađeno obradivo po­ljoprivredno zem­ljište,

5. porez na nekorištene poduzetničke nekretnine,

6. porez na neizgrađeno građevno zem­ljište,

7. porez na tvrtku ili naziv.

1. Prirez porezu na dohodak

Članak 3.

Obveznici poreza na dohodak s prebivalištem ili uobičajnim boravištem na
području Općine obveznici su plaća­nja i prireza porezu na dohodak.

Obveznici plaća­nja prireza porezu na dohodak plaćaju isti po stopi 3%.

2. Porez na potroš­nju

Članak 4.

Porez na potroš­nju plaća se na potroš­nju alkoholnih pića, piva i
bezalkoholnih pića u ugostite­ljskim objektima.

Obveznici poreza na potroš­nju su sve pravne i fizičke osobe koje
pružaju ugostite­ljske usluge sa sjedištem na području Općine.

Članak 5.

Osnovica poreza na potroš­nju je prodajna cijena pića koje se proda u
ugostite­ljskim objektima.

Porez na potroš­nju alkoholnih i bezalkoholnih pića i piva u ugostite­ljskim
objektima plaća se po stopi od 3%.

Porez na potroš­nju alkoholnih i bezalkoholnih pića i piva obračunava se
na način propisan Zakonom o porezu na dodanu vrijednost.

Obračunati porez iskazuje se na propisanom obrascu.

3. Porez na kuće za odmor

Članak 6.

Porez na kuće za odmor plaćaju pravne i fizičke osobe koje su vlasnici
kuća za odmor koje se nalaze na području Općine.

Kućom za odmor smatra se svaka zgrada ili dio zgrade ili stan koji se
koristi povremeno ili sezonski.

Kućom za odmor ne smatraju se gospodarske zgrade koje služe za smještaj
po­ljoprivrednih strojeva, oruđa i drugog pribora.

Članak 7.

Porez na kuće za odmor plaća se u visini od 5,00 kuna po jednom
četvornom metru korisne površine kuće za odmor.

Porez iz stavka 1. ovog članka razrezuje se i plaća godiš­nje.

Članak 8.

Porez na kuće za odmor ne plaća se na kuće za odmor koje se ne mogu koristiti
zbog prirodnih nepogoda, starosti i trošnosti.

Članak 9.

Obveznici poreza na kuće za odmor obvezni su Jedinstvenom upravnom
odjelu Općine dostaviti podatke o kućama za odmor prema mjestu gdje se ti
objekti nalaze te korisnu površinu tih objekata.

Podatke iz stavka 1. ovog članka obvezni su dostaviti do 31. ožujka
godine za koju se utvrđuje porez na kuće za odmor.

Porez na kuće za odmor razrezuje se u godiš­njoj visini i plaća se u
roku od 15 dana od dana dostave rješe­nja o utvrđiva­nju poreza na kuće za
odmor.

*4. Porez na neobrađeno
obradivo po­ljoprivredno zem­ljište*

Članak 10.

Obveznici plaća­nja poreza na neobrađeno obradivo po­ljoprivredno zem­ljište
su vlasnici ili zakupci toga zem­ljišta ako zem­ljište ne obrađuju godinu dana.

Pod neobrađenim obradivim po­ljoprivrednim zem­ljištem smatra se zem­ljište
koje se po svojoj veličini, klasi i kulturi može obrađivati i privesti po­ljoprivrednoj
proizvod­nji, ali ga ne obrađuju vlasnici ili zakupci toga zem­ljišta.

Članak 11.

Osnovica poreza na neobrađeno obradivo po­ljoprivredno zem­ljište je
površina neobrađenoga obradivoga po­ljoprivrednog zem­ljišta izražena u
hektarima.

Članak 12.

Porez na neobrađeno obradivo po­ljoprivredno zem­ljište plaća se godiš­nje
po jednom hektaru u iznosu na:

– oranice                250,00
kuna

– povrt­njake           400,00 kuna

– voć­njake              500,00
kuna

– livade                   175,00
kuna.

Članak 13.

Porez na neobrađeno obradivo po­ljoprivredno zem­ljište ne plaća se na
zem­ljište koje je povjereno Općini na privremeno uprav­lja­nje.

Porez na neobrađeno obradivo po­ljoprivredno zem­ljište ne plaća porezni
obveznik zbog nesposobnosti za rad nastale uslijed bolesti ili starosti.

Obveznici plaća­nja poreza na neobrađeno obradivo po­ljo­privredno zem­ljište
mogu se osloboditi obveza plaća­nja tog poreza u slučaju prirodnih nepogoda, a
odluku o oslobođe­nju donosi Općinsko vijeće po pojedinačnim zahtjevima
vlasnika ili zakupca neobrađenog obradivog po­ljoprivrednog zem­ljišta.

Članak 14.

Obveznici poreza na neobrađeno obradivo po­ljoprivredno zem­ljište
obvezni su Jedinstvenom upravnom odjelu Općine dostaviti podatke o mjestu,
veličini, klasi i kulturi zem­ljišta koje ne obrađuju najkasnije do 31. ožujka
tekuće godine u kojoj se utvrđuje porez.

Obveznici poreza iz
prethodnog stavka ovog članka obvezni su Jedinstvenom upravnom odjelu Općine
dostaviti podatke o svakoj promjeni od koje zavisi visina poreza u roku od 30
dana od dana nastanka promjene.

Članak 15.

Porez na neobrađeno obradivo
po­ljoprivredno zem­ljište ob­veznici plaća­nja istog plaćaju na teme­lju rješe­nja
o utvrđiva­nju visine tog poreza, a u roku od 15 dana od dana dostave rješe­nja.

5. Porez na nekorištene poduzetničke nekretnine

Članak 16.

Porez na nekorištene poduzetničke nekretnine plaća se na nekre­tnine
namije­njene obav­lja­nju poduzetničke djelatnosti (pro­izv­odni i drugi
poslovni prostor), a koje se ne koriste.

Pod nekorištenim poduzetničkim nekretninama smatraju se nekretnine u
kojima se ne obav­lja poduzetnička djelatnost godinu dana ili se radi o
nekorištenim novoizgrađenim prostorima godinu dana nakon izdava­nja uporabne
dozvole.

Članak 17.

Obveznik poreza na
nekorištene poduzetničke nekretnine je fizička ili pravna osoba koja je vlasnik
nekretnina.

Članak 18.

Osnovica poreza na
nekorištene poduzetničke nekretnine je korisna površina nekretnine izražena u
četvornim metrima.

Porez na nekorištene
poduzetničke nekretnine obračunava se godiš­nje u visini od 5,00 kuna po
četvornom metru korisne površine poduzetničke nekretnine.

Članak 19.

Porez na nekorištene poduzetničke
nekretnine plaća se u roku od 15 dana od dana dostave rješe­nja.

Ako se poduzetnička
nekretnina ne koristi dio godine, obračunava se i plaća razmjerni dio poreza uz
uvjet iz članka 16. stavka 2. ove Odluke.

Članak 20.

Obveznici poreza na nekorištene poduzetničke nekretnine obvezni su
Jedinstvenom upravnom tijelu Općine dostaviti podatke o nekorištenim
poduzetničkim nekretninama najkasnije do 31. ožujka godine za koju se utvrđuje
porez.

Obveznici iz prethodnog stavka ovoga članka obvezni su Jedinstvenom
upravnom odjelu Općine dostaviti podatke o svakoj promjeni od koje zavisi
razrez i visina poreza u roku od 30 dana od dana nastanka promjene.

Članak 21.

Obveznici plaća­nja poreza na nekorištene poduzetničke ne­kret­nine mogu
se osloboditi obveze plaća­nja tog poreza u slučaju prirodnih nepogoda.

Odluku o oslobođe­nju donosi Općinsko vijeće na teme­lju pojedinačnih
zahtjeva vlasnika nekorištenih poduzetničkih nekret­nina.

6. Porez na
neizgrađeno građevno zem­ljište

Članak 22.

Porez na neizgrađeno građevno zem­ljište plaćaju pravne i fizičke osobe
koje su vlasnici neizgrađenoga građevnog zem­ljišta.

Pod neizgrađenim građevnim zem­ljištem smatra se zem­ljište koje se
nalazi unutar granica građevnoga područja nase­lja na kojemu se u skladu s
prostornim planom mogu graditi građevine za poslovne namjene, na kojemu nije
izgrađena nikakva građe­vina, zem­ljište na kojemu postoji privremena građevina
za čiju izgrad­nju nije potrebno odobre­nje za grad­nju kao i zem­ljište na
kojemu se nalaze ostaci nekadaš­nje poslovne građevine.

Članak 23.

Porez na neizgrađeno građevno
zem­ljište obračunava se godiš­nje u visini od 1,00 kune po četvornom metru
neizgra­đe­noga građevnog zem­ljišta.

Porez na neizgrađeno građevno
zem­ljište plaća se u roku od 15 dana od dana dostave rješe­nja o utvrđiva­nju
tog poreza.

Ako građevno zem­ljište je
neizgrađeno građevno zem­ljište dio godine, obračunava se i plaća srazmjerni
dio poreza uz uvjet iz članka 22. stavka 2. ove Odluke.

Članak 24.

Obveznici poreza na
neizgrađeno građevno zem­ljište obvezni su Jedinstvenom upravnom odjelu Općine
dostaviti podatke o mjestu i veličini neizgrađenoga građevnog zem­ljišta
najkasnije do 31. ožujka godine za koju se utvrđuje porez.

Obveznici iz prethodnog
stavka ovoga članka obvezni su Jedinstvenom upravnom odjelu Općine dostaviti
podatke o svakoj promjeni od koje zavisi razrez i visina poreza u roku od 30
dana od dana nastanka promjene.

Članak 25.

Obveznici plaća­nja poreza na
neizgrađeno građevno zem­ljište mogu se osloboditi obveze plaća­nja tog poreza
u slučaju prirodnih nepogoda.

Odluku o oslobođe­nju donosi
Općinsko vijeće po zahtjevu pojedinačnih zahtjeva vlasnika neizgrađenoga
građevnog zem­ljišta.

7. Porez na tvrtku ili naziv

Članak 26.

Obveznici poreza na tvrtku ili naziv su pravne i fizičke osobe koje su
obveznici poreza na dobit ili poreza na dohodak i re­gistrirane su za obav­lja­nje
djelatnosti, a imaju sjedište ili pre­bivalište ili uobičajeno boravište na
području Općine.

Osobe iz stavka 1. ovog
članka koje u svom sastavu imaju poslovne jedinice (prodavaonice, pogone,
radionice, prodajna mjesta) obveznici su poreza na tvrtku za svaku poslovnu
jedinicu koja se nalazi na području Općine.

Obveznici poreza na tvrtku
koji ne obav­ljaju djelatnost ne plaćaju porez na tvrtku.

Članak 27.

Porez na tvrtku ili naziv
razrezuje se i plaća po svakoj tvrtki ili nazivu godiš­nje u iznosu:

– 400,00 kuna pravne osobe

– 300,00 kuna fizičke osobe

Porez na tvrtku ili naziv za
poslovnu jedinicu obveznika plaća­nja toga poreza čije sjedište je izvan
područja Općine plaća se godiš­nje u iznosu od 500,00 kuna za svaku poslovnu
jedinicu.

Članak 28.

Porez na tvrtku odnosno naziv
obveznik plaća u roku 15 dana od dana dostave rješe­nja o utvrđiva­nju tog
poreza.

Članak 29.

Ako se tvrtka upiše u re­gistar
tijekom godine ili tijekom godine prekine obav­lja­nje djelatnosti, obveznik
plaća srazmjerni dio poreza na tvrtku odnosno naziv.

Obveznik poreza na tvrtku
odnosno naziv obvezan je svaku promjenu naziva ili drugu promjenu koja utječe
na visinu poreza prijaviti Jedinstvenom upravnom odjelu Općine u roku 30 dana
od dana nastanka promjene.

III. ZAJEDNIČKE ODREDBE

Članak 30.

U postupku razreza, naplate i žalbe, obnove postupka te druge postupovne
odredbe shodno se primje­njuju odredbe Opće­g poreznog zakona.

Poslove iz stavka 1. ovog
članka provodi Jedinstveni upravni odjel Općine.

Općinsko vijeće može svojom
odlukom poslove iz stavka 1. ovog članka pre­nijeti na druga tijela u skladu s
odredbama Zakona.

IV. KAZNENE ODREDBE

Članak 31.

Novčanom kaznom do 2.000,00
kuna kaznit će se pravna osoba:

– ako ne prijavi podatke ili
promjenu koja utječe na obvezu i visinu poreza, (članak 9. stavak 1., članak
14., članak 20., članak 24., članak 29. stavak 2., članak 33.)

– za ishođe­nje oslobođe­nja
od plaća­nja poreza dava­njem neistinitih podataka (članak 13. stavak 2.).

Za prekršaj iz stavka 1. ovog
članka novčanom kaznom od 500,00 kuna kaznit će se odgovorna osoba u pravnoj
osobi i fizička osoba.

V. PRIJELAZNE I ZAVRŠNE ODREDBE

Članak 32.

Postupci razreza i naplate poreza započeti po odredbama do sada važećih
Odluka kojima su propisani porezi dovršit će se po odredbama te Odluke.

Članak 33.

Danom stupa­nja na snagu ove Odluke prestaju važiti:

1. Odluka o porezima na reklame (»Službeni vjesnik Županije varaždinske«
br. 5/94),

2. Odluka o porezima za korište­nje javnih površina i postav­lja­nje
štandova (»Službeni vjesnik Županije varaždinske« broj 5/94),

3. Odluka o porezima na tvrtku ili naziv (»Službeni vjesnik Županije
varaždinske« broj 5/94),

4. Odluka o porezu na potroš­nju
(»Službeni vjesnik Županije varaždinske« broj 10/94),

5. Odluka o izmjenama i
dopunama Odluke o porezu na tvrtku ili naziv (»Službeni vjesnik Županije
varaždinske« broj 7/95),

6. Odluka o izmjenama Odluke
o porezima na reklame (»Službeni vjesnik Županije varaždinske« broj 7/95).

Članak 34.

Ova Odluka stupa na snagu
osmog dana od dana objave u »Službenom vjesniku Varaždinske županije«.

Klasa: 410-01/01-01/1
Urbroj: 2186-09-01-01-2
Trnovec, 30. studenoga 2001.

Predsjednik
Općinskog vijeća
**Josip Važanić,** v. r.

Odluka, NN 111/2001-1843